AIŠKINAMASIS RAŠTAS

Dėl Molėtų rajono savivaldybės vietinės reikšmės kelių sąrašo patvirtinimo

1. **Parengto tarybos sprendimo projekto tikslai ir uždaviniai**

Kelių direkcija 2020 m. spalio 21 d. raštu Nr. 2E-11450 „Dėl vietinės reikšmės kelių sąrašų“ visoms savivaldybėms priminė, kad vienas iš Kelių priežiūros ir plėtros programos (toliau – KPPP) lėšų paskirstymo savivaldybėms kriterijų bus savivaldybių tarybų patvirtintame kelių sąraše nurodytas kelių/gatvių ilgis. Šiuo sprendimu atnaujinamas vietinės reikšmės viešųjų kelių sąrašas, atsižvelgiant į atliktus kadastrinius statinių matavimus ir kitus pakeitimus bei papildymus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos kelių įstatymas;

**3. Galimos teigiamos ir neigiamos pasekmės priėmus siūlomą tarybos sprendimo projektą** Teigiamos pasekmės: Atnaujinamas sąrašas suteiks galimybę tiksliau paskirstyti kelių plėtros ir priežiūros programos lėšas seniūnijoms ir Molėtų miestui.

Neigiamų pasekmių nebus.

**4. Priemonės sprendimui įgyvendinti**

Savivaldybės tarybos patvirtintas sąrašas bus išsiųstas Lietuvos automobilių kelių direkcijai.

**5. Lėšų poreikis ir jų šaltiniai**

**S**prendimui įgyvendinti lėšų nereikia.

**6. Vykdytojai, įvykdymo terminai**

Molėtų rajono savivaldybės administracijos Statybos ir žemės ūkio skyrius, 2020-12-22.